318 GODHAVN DISTRIKT 



De offentlige Bygninger og Anlæg. (Fig. 5 — 7). 



Handelens. Bestyrerboligen er et Stokværkshus fra 1840, tækket med Spaan. 

 Bygningen er nu daarlig, vanskelig at holde tæt, Stuerne smaa og lavloftede. 

 Grundfladen er 12,5 X 9,5 m, Hojden 2,2 x 5,d m. Hovedfacaden vender mod 

 Nord, ud mod Havnen. Foran det staar en Flagstang og et Salutbatteri med 3 

 gamle Kanoner. 



En Volontærbolig, 7,2 X 7,2 m af Stokværk og med Spaantag fra 1856, 

 er bygget sammen med en Proviantbod og et Skur af Brædder med Skifertag, 

 6,3x16x6,3 m, begge med hojt Tag. En ældgammel Værkstedsbygning, 

 af Stokværk, tækket med Tagpap, 10,0x7,0 m, Hojde 2,2x3,5 m, ligger helt 

 ude ved Vandet. Butikken er fra 1902, 9,5x5,3 m, med næsten fladt Tag, 

 tækket med Pap. Et Bageri og Bryghus, opført 1852, af Brædder, tækket 

 med Spaan er 12,0x6,3 m stort, 2,2x3,8 m højt. Alle disse Bygninger ligger 

 ved »Kvarteret« KaersoK paa Havnens Sydside, hvor der desuden er nogle Kul- 

 skure og en ny Smedie. 



Paa Nordsiden af Havnen er Tranbrænderiet, der ligger i en indhegnet 

 Gaard, samt Spækhuset, opført 1880, af Sten, 10,7x10,7 m, 2,5 m højt, 

 med 3,8 m højt Bræddetag med Spaan, samt et Krudthus af Sten. 



Ved Havnen findes der i begge Sider Anlægsbroer for Baade og Pramme 

 med Hejsegrejer til Losning og Ladning. Til Udstedernes Forsyning haves en 

 tomastet Storbaad af Eg, »Dagmar«, 12,0x4,0x1,9 m, der rummer 100 Tønder. 

 Desuden ejer Logen 2 Lossepramme, en Hvalfangerslup og forskellige mindre 

 Baade og Joller. 



Inspektoratets. Godhavn har været Inspektoratsæde siden Inspektør- 

 stillingen 1782 blev oprettet. Inspektørens Embedsbolig er opført i Begyndelsen 

 af Halvtredserne, 13,8x11,6 m stort, Sydsiden 6,0 m, Nordsiden 7,8 m højt, 

 bygget af Tommerstokke og tækket med Spaan. Indvendig er det flere Gange 

 omændret. I Nordsiden, ud mod Havnen, er der een Etage, i Sydsiden to. Til 

 Boligen hører en stor indhegnet Have og et Par Udhuse. Foran den staar en Flag- 

 stang og et Salutbatteri og ud for den er ved Havnen en Baadebro. 



Inspektørens Rejsefartøj er en stor og smuk, søgaaende Motorbaad, »Lejf«. 



Arkivbygningen er opført 1915—18. Den er 10,7x7,8 m stor, 4,7 m høj 

 og er opført af utilhugne Sten, lagte i Cement omkring en indre Bræddebygning, 

 tækket med Skifer. Bygningen er bestemt til at optage hele Landsdelens Arki- 

 valier. Arkivsalen er 9,5 X 6,3 m stor, med Cementgulv, og Bygningens Tag danner 

 Loftet i den. Over Indgangsdøren er der et lille Bislag, men da Bygningen ikke 

 kan opvarmes, kan den saaledes ikke benyttes til Arkivstudier om Vinteren. 



Kirke- og Skolevæsenets. Den nye Kirke ved Godhavn (Fig. 9) er 

 tegnet af Arkitekt Helge Moller og opført 1913—14 af dobbelt Plankebeklæd- 

 ning med Isolationsmateriale imellem. Den bestaar af et ottekantet Skib med 



